Suchinthana/ta-wikipedia huggingface dataset:
இரண்டாம் தைலப்பன்

இரண்டாம் தைலப்பன் (அல்லது ஆகவமல்லன்) (Tailapa II.ஆட்சிக்காலம் 973-997 ) இவன் நுர்மடி தைலப்பன், மற்றும் சத்யஸரய குலதிலகா போன்ற பட்டங்களைச் சூடி இருந்தான். இவன்தான் மீண்டும் மேலைச் சாளுக்கிய பேரரசை மறுநிர்மாணம் செய்தவன் ஆவான். 220 ஆண்டுகள் கிரகணம் சூழ்ந்ததைப்போல் ஒளிகுன்றி இருந்த மரபை மீண்டும் வெளிச்சத்துக்குக் கொண்டுவந்தான். சாளுக்கிய பேரரசின் அதிகாரம் ஆறாம் விக்ரமாதித்தன் காலத்தில் அதன் உச்ச நிலையை அடைந்தது.  மீண்டும் உயர்நிலையை அடைந்த இந்த சாளுக்கிய மரபு மேலைச் சாளுக்கியர் , கல்யாணிச் சாளுக்கியர், பிற்காலச் சாளுக்கியர் என்றும் அழைக்கப்படுகின்றனர். இரண்டாம் தைலப்பன் ஆட்சிக் காலத்தில் இருந்தவர் பிரபல கன்னடக் கவிஞர் ரண்ணா ஆவார். கடாக் பதிவுகளில் இருந்து, இவன் 24 ஆண்டுகள் ஆட்சியில் இருந்ததாக அறியப்படுகிறது.

இராஷ்டிரகூடர்கள் முடிவும், சாளுக்கியர் புத்துயிர்ப்பும்
முற்காலத்தில் செல்வாக்குடன் இருந்த வாதாபி சாளுக்கியர்களுக்கு எதிராக எழுச்சிப் பெற்று அதிகாரத்தைக் இராஷ்டிரகூடர் கைப்பற்றி இருந்தனர். இவர்களுக்கு அடங்கி ஆட்சிசெய்து கொண்டிருந்த இரண்டாம் தைலப்பன் தனது வலிமையைப் பெருக்கிக்கொண்டு தனது சுயாட்சியை அறிவித்து தனது பேரரசை நிறுவினான்.

தைலப்பனின் வெற்றிகள்
தைலப்பன் இராஷ்டிரகூட மன்னனான நான்காம் இந்திரன் மற்றும் அவனது படைகளைக் கோதாவரி படுகையில் நடந்த போரில் தோற்கடித்தான். சோழர்கள் குடும்பத்து வாரிசு தொடர்பான நெருக்கடியில் பலவீனம் அடைந்திருந்தனர். இந்நிலையில் உத்தம சோழனுக்கு எதிரான 980இல் நடந்த போரில் தைலப்பன் வெற்றிபெற்றான்.

பேரரசு ஒருங்கிணைப்பு
இராஷ்டிரகூடர்களை கவிழ்த்த தைலப்பன் மான்யகட்டாவில் இருந்து ஆண்டான். பின்னர் தனது நிலையைப் பலப்படுத்திக் கொள்ள பல ஆண்டுகள் செலவழித்தான். தக்கானத்தின் நர்மதை , காவிரி ஆகியவற்றின் இடைப்பட்ட பகுதியில் தனது ஆட்சியை நிலைநிறுத்தினான். மால்வா அரசன் சாளுக்கியர்களைத் தோற்கடிக்கலாம் என்னும் நம்பிக்கையில் வடக்கில் இருந்து சாளுக்கிய அரசின் மீது  படையெடுத்து வந்தான். படையெடுப்பை முறியடித்த தைலப்பன் மால்வா அரசன் பரமரா மஞ்சாவையும் கைதியாகப் பிடித்தான். பிடிபட்ட மால்வா அரசன் பிடிபட்ட நிலையில் கைதியாக இறந்தான்.

சோழ மன்னனாக இராஜராஜ சோழன் ஆனபின்பு சோழ அரசு வடக்கு நோக்கி விரிவடைந்து மைசூர் மற்றும் பிற பகுதிகள் அடுத்த 100 ஆண்டுகளுக்குச் சோழராட்சியில் நீடித்தது. 

தைலப்பனுக்குப்பின் இவனது மூத்தமகன் சத்யஸ்ரயா 997இல் ஆட்சிப் பொறுப்பேற்றான்.

மேற்கோள்கள்

உசாத்துணை
 Nilakanta Sastri, K.A. (1955). A History of South India, OUP, New Delhi (Reprinted 2002).
 Dr. Suryanath U. Kamat (2001). A Concise History of Karnataka, MCC, Bangalore (Reprinted 2002). 

மேலைச் சாளுக்கியர்
997 இறப்புகள்
973 பிறப்புகள்
இந்திய அரசர்கள்
நாடியாத்

நாடியாத் (Nadiad), இந்தியா, குஜராத் மாநிலத்தின் கேதா மாவட்டத்தின் தலைமையிடம் மற்றும் நகராட்சி மன்றமும் ஆகும்.

வரலாறு
கழைக்கூத்தாடிகள் தங்கியிருந்த காரணத்தினால், இந்நகருக்கு நாடியாத் என்று வழங்கலாயிற்று.
நாடியாத் நகரம் ஒன்பதாம் எண்னுக்கு  பெயர் பெற்றது. நாடியத் நகரத்தின் ஒன்பது சாலைகள், 9 கிராமங்கள் அல்லது நகரங்களைக் நோக்கிச் செல்கிறது. 9 ஏரிகள் நகரத்தைச் சுற்றி அமைந்துள்ளன. படித்தவர்களின் நகரம் என்ற பெருமை பெற்றது.

இந்நகரத்தை துவக்கத்தில் இசுலாமியர்களும், பின்னர் பரோடாவின் கெய்க்வாட் இந்து மன்னர்களும் ஆண்டனர்.

மக்கள் வகைப்பாடு
2011ஆம் ஆண்டு தற்காலிக கணக்கெடுப்பின்படி இந்நகர மக்கட்தொகை 192,799ஆக உள்ளது.. எழுத்தறிவு 95 விழுக்காடாக உள்ளது.

பார்க்க வேண்டிய இடங்கள்
சாந்தாராம் கோயில்
மாதா மாய் கோயில்
மாகாளி கோயில்
பைரவர் கோயில்

தொழில்கள்
நாடியாத் நகரம் ஆட்டோமொபைல் உதிரி பாகங்கள் தயாரிக்கும் தொழிற்சாலைகள், துணி ஆலைகள், மர வனிகம் ஆகியவற்றிக்குப் பெயர் பெற்றது.

மேற்கோள்கள்

வெளி இணைப்புகள் 
 நாடியாத் நகராட்சி மன்ற இணையதளம்
 நாடியாத் நகரம் 
 புனித ஆன் மேனிலைப்பள்ளி, நாடியத் 
  கேதா மாவட்டக் குறிப்புகள்  
 பேருந்து வசதிகள்
 நாடியாத் நகரம்

குஜராத் மாநிலத்திலுள்ள ஊர்களும் நகரங்களும்
கூச் பெகர் மாவட்டம்

கூச் பெகர் மாவட்டம் (Cooch Behar district)  (Pron: ˈku:ʧ bihɑ:) (, Rajbongshi/Kamatapuri : কোচবিহার) இந்தியா, மேற்கு வங்காள மாநிலத்தில்  அமைந்த  23  மாவட்டங்களில்  ஒன்றாகும். பிரித்தானியா இந்தியா அரசு காலத்தில் கூச் பெகர், ஒரு மன்னராட்சிப் பகுதியாக இருந்தது. குறைந்த மக்கட்தொகை கொண்ட மேற்கு வங்கத்தின் 19 மாவட்டங்களில், கூச் பெகர் மாவட்டம் மூன்றாம் இடத்தில் உள்ளது. இமயமலையின் தராய் பகுதியில் அமைந்த மாவட்டம். ஒரு நாடாளுமன்ற தொகுதியும், எட்டு சட்டமன்ற தொகுதிகளையும் கொண்டது இம்மாவட்டத்தின் நிர்வாகத் தலைமையிடம் கூச் பெகர் நகரம் ஆகும்.

வரலாறு
28 ஆகஸ்டு 1949ஆம் ஆண்டிற்கு முன்னர், கூச் பெகர்  பகுதி, பிரித்தானிய இந்திய அரசின் கீழ் ஒரு மன்னராட்சி நாடாக விளங்கியது. சர்தார் 
வல்லபாய் படேலின் முயற்சியால் 12 செப்டம்பர் 1949 அன்று இந்திய ஒன்றியத்துடன் இணைந்து, பின் 19 சனவரி 1950ஆம் ஆண்டில் மேற்கு வங்காள மாநிலத்தின் ஒரு மாவட்டமாக  மாறியது.

ஆறுகள்
தீஸ்தா ஆறு, ஜல்தாகா ஆறு, தோர்சா ஆறு, கல்ஜானி, ராய்டக் ஆறு, கதாதர் ஆறு மற்றும் கர்காரியா ஆறு என ஏழு ஆறுகள், கூச் பெகார் மாவட்டத்தின் வடமேற்கிலிருந்து, தென்கிழக்கே பாய்கிறது.

வேளாண்மை
2530.63 சதுர கிலோ மீட்டர் பரப்பளவில், நெல், புகையிலை, சணல், தென்னை, கடுகு, உருளைக்கிழங்கு பயிரிடப்படுகிறது.

வருவாய்க் கோட்டங்கள்

உட்கோட்டங்கள்
கூச் பெகார் மாவட்டம் நான்கு உட்கோட்டங்கள் கொண்டது;
 கூச் பெகார் சதர் உட்கோட்டம்
 தீன்கட்டா உட்கோட்டம்
 மாதபங்கா உட்கோட்டம்
 துபாகஞ்ச் உட்கோட்டம்
 மேக்லிகஞ்ச் உட்கோட்டம்

பார்க்க வேண்டிய இடங்கள்

 கூச் பெகர் அரண்மனை
 மதன் மோகன் கோயில்
 ராஜ்பாத் நினைவிடம்
 பனேஸ்வர் சிவன் கோயில்
 மதுப்பூர் அணைக்கட்டு
 காமதேஸ்வரி கோயில்
 சாகர் திகி நீர்த் தேக்கம்
 ரசிக்பீல் பறவைகள் சரணாலயம்
 ரசோமதி இயற்கை வன சுற்றுலா வளாகம்
 ஜல்தாப்ரா தேசியப் பூங்கா.

மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, கூச் பிகார் மாவட்ட மக்கள் தொகை 2,822,780 ஆகும். 
மக்கள் அடர்த்தி ஒரு சதுர கிலோ மீட்டருக்கு 833 நபர்கள். பாலின விகிதம் 1000 ஆண்களுக்கு 942 பெண்கள்.  எழுத்தறிவு விகிதம்  75.49%.

கல்வி 
கூச் பெகார் பஞ்சனன் பார்மா பல்கலைக் கழகம் - 1
வடக்கு வங்காள வேளாண்மைப் பல்கலைக் கழகம், கூச் பிகார் - 1
துவக்கப்பள்ளிகள் – 1805 
உயர்நிலைப் பள்ளிகள் – 120
மேல்நிலைப் பள்ளிகள் – 61 
கேந்திரிய வித்தியாலயம் – 1 
ஜவஹர் நவோதய வித்தியாலயம் – 1
பொறியியல் & தொழில் நுட்ப கல்லூரிகள் – 2 
தொழில் & தொழில் நுட்ப பள்ளிகள்  – 16 
கலை & அறிவியல் கல்லூரிகள் – 9
பார்வை அற்றோர் பள்ளி – 1 
நூலகங்கள் – 110
மேலும் பல தனியார் உயர்நிலைப் பள்ளிகளும், அரசு உதவி பெறும் பள்ளிகளும் உள்ளன.

படக்காட்சியகம்

மேற்கோள்கள்

மேலும் படிக்க 
 Moore, Lucy (2004) Maharanis: The Extraordinary Tale Of Four Indian Queens And Their Journey From Purdah To Parliament, Penguin,

வெளி இணப்புகள்

 Website of the district of Cooch Behar
 Crime Report
 Link to external map

மேற்கு வங்காள மாவட்டங்கள்
மாடக்கோயில்

மாடக்கோயில் என்பது மாடி போன்ற அமைப்புடைய கோவிலாகும். இதற்கு பெருங்கோயில் என்ற பெயரும் உண்டு. இவ்வமைப்பில் உள்ள கோயில் கருவறையில் ஒன்றின் மீது ஒன்றாக நிலைகளாக கருவறைகள் அமைந்திருக்கின்றன. கி.பி ஆறாம் நூற்றாண்டுக்கு முன்பே இவ்வகையான மாடக்கோயில்கள் இருந்துள்ளன. மாடக்கோயில்கள் பெரும்பாலும் தமிழ்நாட்டின் நாகப்பட்டினம், திருவாரூர், தஞ்சாவூர் போன்ற மாவட்டங்களிலேயே காணப்படுகின்றன.

வரலாறு 
தற்போது காணப்படும் மாடக் கோயில்கள் கி. பி. ஒன்பதாம் நூற்றாண்டு காலத்திற்கு பிற்பட்டவை. என்றாலும் சங்க காலத்திலே மாடக் கோயில்கள் தமிழ்நாட்டில் இருந்தன. கடைச்சங்க காலத்தைச் சேர்ந்த சோழன் கோச்செங்கணான் சிவபெருமானுக்கு 70 மாடக் கோயில்கள் அமைத்ததாக திருமங்கையாழ்வார் தன் திருநறையூர் பாசுரத்தில் "எழில் மாடம் எழுபது செய்து உலகம் ஆண்ட திருக் குலத்து வளச்சோழன் சேர்ந்த கோயில்" என்று குறிப்பிட்டுள்ளார். கோச்செங்கண்ணன் கட்டியதாக கூறப்படும் 70 கோயிகளில் தற்போது 37 கோயில்கள் எஞ்சியள்ளதாக இரா. கலைக்கோவன் குறிப்பிடுகிறார். கி.பி ஏழாம் நூற்றாண்டில் வாழ்ந்த திருநாவுக்கரசு நாயனார் அவர் காலத்தில் எழுபத்தெட்டு மாடக் கோயில்கள் இருந்ததை அடைவு திருத்தண்டகத்தில் பாடியுள்ளார்.

வகைகள்
மாடக் கோயில்கள், அதன் நிலைகளின் எண்ணிக்கு தக்கவாறு பெயரிப்பட்டுள்ளன.

 ஒன்பது நிலை மாடக் கோயில்கள்
 ஐந்து நிலை மாடக் கோயில்கள்
 மூன்று நிலை மாடக் கோயில்கள்
 இரண்டு நிலை மாடக் கோயில்கள்

இவற்றில் முன்று மற்றும் இரண்டு நிலை மாடக் கோயில்களே தற்போது வழிபாட்டில் உள்ளன.

கோயில் அமைப்பு
இரண்டு நிலை மாடக் கோயிலின் அமைப்பானது கீழ்கண்ட எட்டு உறுப்புகள் கொண்டதாக அமைகிறது.
 தரை
 சுவர்
 தளவரிசை
 சுவர்
 தளவரிசை
 கழுத்து
 கூரை
 கலசம்

மூன்று நிலை மாடக்கோயில்களின் கீழ்கண்ட பத்து உறுப்புகளை கொண்டதாக அமைகிறது.
 தரை
 சுவர்
 தளவரிசை
 சுவர்
 தளவரிசை
 சுவர்
 தளவரிசை
 கழுத்து
 கூரை
 கலசம்

மாடக் கோவில்கள்
 அட்ட லட்சுமிக் கோவில் - பெசன்ட் நகர், சென்னை
 வைகுண்டப் பெருமாள் கோயில், காஞ்சிபுரம்
 அர்ஜூனன் ரதம், மாமல்லபுரம்
 வீரட்டேசுவரர் கோயில், திருத்தணி
 சட்டைநாதசுவாமி கோயில்

கருவி நூல்
 தமிழர் வளர்த்த அழகுக் கலைகள் - மயிலை சீனி வேங்கடசாமி

ஆதாரங்கள்

இவற்றையும் காண்க
 தமிழர் கட்டிடக்கலை
 கோபுரம்
 கொடி மரம்
 பலிபீடம்
 கற்றளி

தமிழர் கட்டிடக்கலை
தமிழ்நாட்டுக் கோயில்கள்
மாடக் கோயில்கள்
ஆர். சுந்தரராஜன்

ஆர். சுந்தரராஜன் (R. Sundarrajan, இறப்பு:சூலை 7, 2020) என்பவர் தமிழக அரசியல்வாதியும் முன்னாள் சட்டமன்ற உறுப்பினரும் ஆவார். இவர் மதுரை மாவட்டம், மதுரை மத்திய தொகுதியிலிருந்து 2011ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தேசிய முற்போக்கு திராவிடர் கழகம் கட்சியின் சார்பில் போட்டியிட்டு வெற்றி பெற்றார். இவர் தே.மு.தி.கவின் மாநில பொருளாளராகவும் இருந்தார். இவர் முதலில் விஜயகாந்த் இரசிகர் மன்ற உறுப்பினராக இருந்து, பின்னர் விஜயகாந்த் இரசிகர் மன்ற மாநிலத் தலைவராக ஆனார்.

மேற்கோள்கள் 

2020 இறப்புகள்
மதுரை மக்கள்
தேசிய முற்போக்கு திராவிடக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தாகோத்

தாகோத் (Dahod) , இந்தியா, குஜராத் மாநில தாகோத் மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். தாகோத் நகரம் துதிமதி ஆற்றாங்கரையில் அமைந்துள்ளது. இந்நகரத்தின் வேறு பெயர் தோஹாத். குஜராத்தி மொழியில் தோஹாத் எனில் இரண்டு எல்லைகள் கொண்டது எனப் பொருள். ராஜஸ்தான் மற்றும் மத்தியப் பிரதேச மாநில எல்லைப்புறத்தில் அமைந்த நகரம் தாகோத். தாகோத் நகரம், குஜராத் மாநிலதின் ஒரு முன் மாதிரி நகரமாக விளங்குகிறது. இது மொகலாய மன்னர் ஔரங்கசீப்பின் பிறந்த நகரம்.

மக்கள் வகைப்பாடு 
2001ஆம் ஆண்டு மக்கட்தொகை கணக்கீட்டின்படி இந்நகர மக்கள் தொகை 7,91,685 ஆகும்.
ஆண்கள் 52%ஆகவும், பெண்கள் 48%ஆகவும் உள்ளனர். எழுத்தறிவு விகிதம் 45.65%. இது தேசிய எழுத்தறிவு விகிதம் 59.5%ஐ விட குறைவானதாகும்.

போக்குவரத்து வசதிகள்
தாகோத் நகரம், இருப்புப் பாதைகள் மூலம், மும்பை, தில்லி, அகமதாபாத், போபால், இந்தூர், குவாலியர், ஜபல்பூர், உஜ்ஜையினி, ரத்லம், கான்பூர், அமிர்தசரஸ், ஜெய்ப்பூர், கோட்டா ஆகிய நகரங்களுடன் இணைக்கிறது.

சாலைகள், அகமதாபாத், வதோதரா மற்றும் இந்தூர் நகரங்களை இணைக்கிறது.

மேற்கோள்கள்

வெளி இணைப்புகள் 
   தாகோத் நகர இணையதளம் 	 
 www.dahod.com	
Kasba Dahod

குஜராத் மாநிலத்திலுள்ள ஊர்களும் நகரங்களும்
தகோத் மாவட்டம்
மோதசா

மோதசா (Modasa) இந்தியா, குஜராத் மாநிலத்தின் ஆரவல்லி மாவட்டத்தின் தலைமையிடமாகவும், நகராட்சி மன்றமாகவும் உள்ளது. 

சபர்கந்தா மாவட்டப் பழங்குடி மக்கள் உள்ள  வட்டங்களைக் கொண்டு 15 ஆகஸ்டு 2013இல் புதிதாக துவக்கப்பட்டது ஆரவல்லி மாவட்டம்.

புவியியல்
மோதசா நகரம் கடல் மட்டத்திலிருந்து 646 அடி உயரத்தில் உள்ளது.  இந்நகரத்திற்கான போதுமான குடிநீர், ஐந்து கிலோ மீட்டர் தொலைவில் உள்ள மசூம் ஆற்றிலிருந்து பெறப்படுகிறது.

மக்கள் வகைப்பாடு
2001ஆம் மக்கட்தொகை கணக்கெடுப்பின்படி, மோதசா நகர மக்கள் தொகை 90,000 மட்டும். எழுத்தறிவு விகிதம் 74%. ஆறு வயதிற்குட்பட்டவர்களின் எண்ணிக்கை, மொத்த மொதசா மக்கட்தொகையில் 13% மட்டுமே.

மேற்கோள்கள்

வெளி இணைப்புகள்

குஜராத் மாநிலத்திலுள்ள ஊர்களும் நகரங்களும்
ஆரவல்லி மாவட்டம்
பாறை (திரைப்படம்)

பாறை (Paarai: The Rock) 2003ல் வெளியான தமிழ்த் திரைப்படமாகும். இதனை கே. எஸ். ரவிக்குமார் இயக்கியிருந்தார். இத்திரைப்படத்தில் சரத்குமார், ஜெயராம், மீனா, ரம்யா கிருஷ்ணன் ஆகியோர் முக்கிய கதாப்பாத்திரத்தில் நடித்திருந்தனர்.

நடிகர்கள்
 சரத்குமார் - துறைராஜ்
 ஜெயராம்- ஜெயராமன்
 மீனா - மல்லிகா
 ரம்யா கிருஷ்ணன் - வசந்தா
 வடிவுக்கரசி - துறைராஜ் தாய்

ஆதாரங்கள்

இந்தியத் தமிழ்த் திரைப்படங்கள்
2003 தமிழ்த் திரைப்படங்கள்
சரத்குமார் நடித்த திரைப்படங்கள்
ஜெயராம் நடித்த திரைப்படங்கள்
மீனா நடித்த திரைப்படங்கள்
ரம்யா கிருஷ்ணன் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
ஆக்வா

ஆக்வா (Ahwa) நகரம், இந்தியாவின் குஜராத் மாநில, டாங் மாவட்டத்தின்  நிர்வாகத் தலைமையிட நகரம் மற்றும் நகராட்சி மன்றம் ஆகும். அருகில் உள்ள தொடருந்து நிலையம் பிலிமொராவில் உள்ளது. சாலைகள் மாநிலத்தில் பிற பகுதிகளை இணைக்கிறது.

மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, அக்வா நகர மக்கள் தொகை 15,004 ஆகும். பாலின விகிதம் 1000 ஆண்களுக்கு 954 பெண்கள் உள்ளனர். எழுத்தறிவு விகிதம் 90.39%ஆக உள்ளது.

மேற்கோள்கள்

வெளி இணைப்புகள்

குஜராத் மாநிலத்திலுள்ள ஊர்களும் நகரங்களும்
டாங் மாவட்டம்
பதான்

பதான் (Patan), இந்தியாவின் குஜராத் மாநிலத்தின் பதான் மாவட்டத்தின் நிர்வாகத் தலைமையிடம் மற்றும் நகராட்சி ஆகும்.

வரலாறு
சௌதா நாட்டு அரசன் வனராஜன் சௌதா என்பவரால் கிமு 745இல் கோட்டையுடன் கட்டப்பட்ட நகரம். அப்போது இந்நகரத்தை அன்ஹில்பூர் பதான் என்றும் அன்ஹில்வாட் பதான் என்றும் அழைத்தனர்.

வரலாற்று ஆசிரியர் டெர்டியஸ் சாண்ட்லர் (Tertius Chandler) என்பவர் கி. பி., 1000வது ஆண்டில், ஒரு இலட்சம் மக்கட்தொகை கொண்ட நகரங்களில், பதான் நகரம் 10வது இடத்தை வகித்துள்ளது என்கிறார்.

பதான் நாட்டு சிறு வயது இளவரசன் மூலராஜா II என்பவர் ஆட்சியின் போது, கோரி முகமது பதான் நாட்டைத் தாக்கிய போது, மன்னரின்  தன் தாய் நாயகி தேவி, மவுண்ட் அபு அருகில் உள்ள கயாத்திரா என்ற கிராமத்தில் முகமது கோரியை எதிர்த்து போரிட்டு வென்றார்.

தில்லி சுல்தான் குத்புதின் ஐபெக்கின் படைகள், 1200-1210ஆம் ஆண்டுகளில் பதான் நகரத்தை சூறையாடினார்கள். பின்பு 1298இல் அலாவுதீன் கில்சி என்பவர் பதான் நகரத்தை முற்றிலுமாக அழித்தார்.

இராணியின் கிணறு

சோலாங்கி அரச குலத்தின் காலத்தில் இரண்டாம் பீமதேவன்  (1022-1063) நினைவாக அவரது மனைவி உதயமதி என்பவரும், அவரது மகன் இரண்டாம் கர்ணதேவன் ஆகியோர், நாற்புறங்களிலும் அழகிய சிற்ப வேலைபாடுகளுடன் கூடிய படிகள் அமைந்த குளத்தை நிறுவினர். இக்குளத்திற்கு பின்னர் ராணியின் குளம் எனப்பெயராயிற்று.

1304ஆம் ஆண்டில் கவிஞர் மெருதுங்க சூரி எழுதிய பிரபந்த சிந்தாமணி என்ற நூலில் இந்த இராணியின் கிணற்றைப் பற்றிய குறிப்புகள் காணப்படுகிறது.

பதான் நகரத்து இராணியின் கிணறு, உலக பாரம்பரிய களங்களில் ஒன்றாக 22 சூன் 2014இல் ஐ. நா. வின் யுனேஸ்கோ நிறுவனம் அறிவித்துள்ளது.

அமைவிடம்
அகமதாபாத்திலிருந்து 108 கி. மீ. தொலைவில் பதான் நகரம் அமைந்துள்ளது.பதான் நகரம் கடல் மட்ட்த்திலிருந்து 249 அடி உயரத்தில் அமைந்துள்ளது.

மக்கட்தொகை
2011ஆம் ஆண்டின் மக்கட்தொகை கணக்கெடுப்பின்படி, பதான் நகர மக்கட்தொகை 1,12,038 ஆகும். அதில் ஆண்கள் 53% , பெண்கள் 47%. ஆக உள்ளனர். எழுத்தறிவு விகிதம் 72% ஆகும்

பதான் நகரத்தின் 12 வாயில்கள்
பக்வாடா
சிடியா
மீரா
ஆகார்
கொத்தகோயி 
பாட்டிபால் 
கூங்டி 
கனசுதா அல்லது காளிகா 
கான்சரோவர் 
மோதிசா 
பாதி 
லால்

மேற்கோள்கள்

https://archive.today/20130209114645/http://www.world-gazetteer.com/wg.php?x=&men=gcis&lng=en&des=wg&geo=-104&srt=pnan&col=adhoq&msz=1500&pt=c&va=x

மேலும் படிக்க
 Prof. K.A. Nizami, ‘Foundation of the Delhi Sultanat’ in A Comprehensive History of India-Vol-V part one.
 Chandler, Tertius. 1987. Four Thousand Years of Urban Growth: An Historical Census. St. David's University Press.

வெளி இணைப்புகள்

குஜராத் மாநிலத்திலுள்ள ஊர்களும் நகரங்களும்
பதான் மாவட்டம்
மோனிக்கா (நடிகை)

மோனிக்கா இந்தியத் திரைப்பட நடிகையாவார். இவர் தமிழகத் திரைப்படத்துறை, இந்தித் திரைப்படத்துறை ஆகியவற்றில் பணியாற்றியுள்ளார். தமிழில் கே. எஸ். ரவிக்குமார் இயக்கத்தில் 1999ல் வெளிவந்த மின்சார கண்ணா திரைப்படத்தில் நன்கு அறிந்தவரானார்.

தொழில்

மோனிக்கா, கே. எஸ். ரவிக்குமார் இயக்கத்தில் 1999ல் வெளிவந்த காதல் திரைப்படமான மின்சார கண்ணா திரைப்படத்தில் நடிகர் விஜயின் ஜோடியாக நடித்தார்.

திரைப்படங்கள்

ஆதாரங்கள்

மும்பை நடிகைகள்
கன்னடத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
மன்சூர் அலி கான்

மன்சூர் அலி கான் (Mansoor Ali Khan பிறப்பு :30 நவம்பர், 1961 ) ஓர் இந்தியத் திரைப்பட நடிகராவார். இவர் எதிர் நாயகனாகவும், துணைக் கதாப்பாத்திரமாகவும் பல திரைப்படங்கள் நடித்துள்ளார். தமிழ்த் திரைப்படத்துறை, மலையாளத் திரைப்படத்துறை மற்றும் தெலுங்குத் திரைப்படத்துறை என தென்னிந்திய மொழித் திரைப்படங்களில் நடித்துள்ளார்.

சினிமா வாழ்க்கை
மன்சூர் அலி கான் பெரும்பாலும் எதிரி வேடங்களிலும் ஒரு சில முக்கிய வேடங்களிலும் நடித்துள்ளார். ஆர். கே. செல்வமணி இயக்கிய கேப்டன் பிரபாகரன் (1991) திரைப்படத்தில் நடித்தன் மூலம் பரவலாக அறியப் பட்டார்.இந்தத் திரைப்படம் வணிக ரீதியாக வெற்றி பெற்றது. மும்பையில் உள்ள அனுபம் கெரின் நடிப்புப் பள்ளியில் தனது நடிப்புப் கல்வி பயின்றார்.

அரசியல் பயணம்

மன்சூர் அலி கான் தனது ஆரம்ப வாழ்க்கையின் போது, பட்டாளி மக்கள் கட்சியை ஆதரித்தார்.  1999 ஆம் ஆண்டு தமிழ்நாட்டில் நடைபெற்ற இந்திய பொதுத் தேர்தலில், பெரியகுளத்தில் இருந்து புதிய தமிழகம் (பி.டி) வேட்பாளராகப் போட்டியிட்ட இவர், சுமார் ஒரு லட்சம் வாக்குகளைப் பெற்று மூன்றாவது இடத்தைப் பிடித்தார். மன்சூர் அலிகான் நாம் தமிழர் கட்சி சார்பாக  17 வது நாடாளுமன்ற தேர்தலில் திண்டுக்கல் தொகுதியில் போட்டியிட்டு, தோல்வியடைந்தார். 2024 பிப்ரவரியில் இந்திய ஜனநாயகப் புலிகள் என்ற புதிய அரசியல் கட்சியைத் தொடங்கித் தேர்தல் ஆணையத்தில் பதிவு செய்துள்ளார்.

சர்ச்சை
கேபிள் தொலைக்காட்சியில் தனது திரைப்படமான வெட்டு ஒண்ணு துண்டு ரெண்டு (1998) இன் கொள்ளையர் காட்சிகளை எதிர்த்து ஒரு சாலைத் தடையை ஏற்படுத்தி போக்குவரத்துக்கு இடையூறு விளைவித்ததற்காக சூலை 1998 இல் கைது செய்யப்பட்டார் . அவரது செயல்பாடு திரைப்பட விநியோகஸ்தர் சிந்தாமணி முருகேசன் தொலைக்காட்சியின் நடவடிக்கைகளைக் கண்டித்து ஒரு செய்திக்குறிப்பை வெளியிட்டு, பாண்டிச்சேரி முழுவதும் உள்ள சினிமா அரங்குகளை ஒரு நாள் மூடத் தூண்டியது . 

பாலியல் பலாத்கார குற்றச்சாட்டில் குற்றவாளி என நிரூபிக்கப்பட்டு, அவருக்கு மார்ச் 27, 2001 அன்று அமர்வு நீதிமன்றத்தால் ஏழு ஆண்டுகள் சிறைத்தண்டனை வழங்கப்பட்டது. பின்னர், 2012 ஆம் ஆண்டில், மெட்ராஸ் உயர்நீதிமன்றம் பெண்கள் அவர் மீது பொய்யான குற்றச்சாட்டுகளை முன்வைத்ததைக் கண்டறிந்து, அந்தப் பெண்ணுக்கு தீங்கிழைக்கும் வழக்கு மற்றும் அவதூறு வழக்கில் நடிகருக்கு இழப்பீடாக ரூ .50 லட்சம் செலுத்த உத்தரவிட்டார். 

அரும்பக்கத்தில் 16 மாடி சொத்தை சட்டவிரோதமாக கட்டியதாக குற்றம் சாட்டப்பட்டதை அடுத்து கான் பின்னர் சனவரி 2012 இல் நில அபகரிப்பு குற்றச்சாட்டில் கைது செய்யப்பட்டார் . 

சேலம் மற்றும் சென்னையை இணைக்கும் உத்தேச 270 கிலோமீட்டர் சூப்பர்ஹைவேவை எதிர்த்து கான் 17 ஜூன் 2018 அன்று சுற்றுச்சூழல் ஆர்வலர் பியூஷ் மனுஷுடன் கைது செய்யப்பட்டார்.

மேற்கோள்கள்

இந்தியத் திரைப்பட நடிகர்கள்
தமிழ்த் திரைப்பட நடிகர்கள்
வாழும் நபர்கள்
மலையாளத் திரைப்பட நடிகர்கள்
இந்திய முஸ்லிம்கள்
தமிழ்நாட்டுத் திரைப்பட நடிகர்கள்
நட்புக்காக

நட்புக்காக 1998ஆம் ஆண்டில் வெளியான ஒரு தமிழ்த் திரைப்படமாகும். கே. எஸ். ரவிக்குமார் இயக்கிய இத்திரைப்படத்தில் சரத்குமார், சிம்ரன் மற்றும் விஜயகுமார்  ஆகியோர் முக்கிய கதாபாத்திரங்களில் நடித்திருந்தனர். சரத்குமார் இரு வேடங்களில் நடித்த இத்திரைப்படம் சிறப்பான வெற்றியைப் பெற்ற திரைப்படமாகும். தமிழில் சிறப்பான வெற்றியைப் பெற்றதால், கே. எஸ். ரவிக்குமார் இப்படத்தை தெலுங்கில் சிரஞ்சீவி நடிப்பில்  சினேகம் கோசம் என்னும் பெயரில் இயக்கினார். பின்னர் இப்படம் திக்காஜரு (2000) என கன்னடத்திலும் மீளுருவாக்கப்பட்டது.

நடிகர்கள் 
 சரத்குமார் - சின்னையா, முத்தையா (இரட்டை வேடம்)
 சிம்ரன் - பிரபாவதி 
 விஜயகுமார் - கருணாகரன் / ஐயா
 சுஜாதா - லட்சுமி
 மனோரமா - முத்தையாவின் தாயார் 
 செந்தில் - குன்னன்
 ஆர். சுந்தர்ராஜன் - கணக்கு பிள்ளை
 அனு மோகன் - டிரைவர்
 சித்தாரா - கௌரி
 மன்சூர் அலி கான் - கஜபதி
 ரஞ்சித் - பசுபதி
 மனோபாலா - கஜபதியின் கணக்கு பிள்ளை
 கே. எஸ். ரவிக்குமார் - நொண்டி சாமியார்

வெளியீடு 
இத்திரைப்படம் சிறப்பான வெற்றியைப் பெற்ற திரைப்படமாகும்.

மறு உருவாக்கம்

பாடல்கள் 
தேவா இசையமைத்த இத்திரைப்படத்தில் இடம்பெற்ற 6 பாடல்களும் கவிஞர் காளிதாசன் எழுதியவை.

விருதுகள் 
 1998 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) கிடைத்தது.

மேற்கோள்கள் 

1998 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
சரத்குமார் நடித்த திரைப்படங்கள்
மனோபாலா நடித்த திரைப்படங்கள்
சிம்ரன் நடித்த திரைப்படங்கள்
விஜயகுமார் நடித்த திரைப்படங்கள்
மனோரமா நடித்த திரைப்படங்கள்
செந்தில் நடித்த திரைப்படங்கள்
மன்சூர் அலி கான் நடித்த திரைப்படங்கள்
சுஜாதா நடித்த திரைப்படங்கள்
மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்

மெகசானா மாவட்டப் பால் உற்பத்தியாளர்கள் கூட்டுறவு ஒன்றியம் அல்லது தூத்சாகர் கூட்டுறவு பால் பண்ணை' (Mehsana District Cooperative Milk Producers' Union), இந்தியாவின், குஜராத் மாநிலத்தில், மெகசானா நகரத்தில் அமைந்துள்ளது. இந்நிறுவனத்தை தூத் சாகர் என்று பெருமையாக அழைப்பர். 

தூத்சாகர் (பாற்கடல்) என்றியப்படும் மெகசனா மாவட்டக் கூட்டுறவு பால் உற்பத்தியாளர்கள் ஒன்றியம், நாள் ஒன்றுக்கு 1.41 மில்லியன் கிலோ கிராம் பாலை பதப்படுத்துகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது.
பாலிருந்து கிடைக்கும் பால் பொருட்களான வெண்ணெய், நெய், தயிர் மற்றும் பால் பவுடர்களை தயாரிக்கும் தொழிற்சாலைகள் கொண்டுள்ளது.
 
அதிக பால் தரும் மெகசானி எனும் உள்ளூர் எருமைகள் உற்பத்திக்கு மெகசனா புகழ் பெற்றது.

இக்கூட்டுறவு பால் பண்ணை  ISO 9001:2000, ISO 14000:2004, மற்றும் ISO 22000:2005 தரச் சான்றிதழ் பெற்றுள்ளது.

வரலாறு
அமுல் மாதிரி கூட்டுறவு நிறுவனமாக தூத்சாகர் 8 நவம்பர் 1960இல் பதிவு செய்யப்பட்டு, 1963முதல் செயல்படத் துவங்கியது. இது குஜராத் மாநில பால் உற்பத்தியாளர்கள் கூட்டுறவு ஒன்றியத்தின் ஒரு உறுப்பினர் ஆகும். இது ஆசியாவின் இரண்டாவது மிகப்பெரிய கூட்டுறவு பால் பண்ணை தொழிற்சாலை ஆகும்.

மேற்கோள்கள்

   Dudhsagar Dairy to invest Rs 350 cr in new plant on Times of India
  Amul row: Mehsana Union hits back at GCMMF MD Business Standard
  Mehsana milk body taking Amul model beyond Gujarat The Hindu
  Massive protest by dairy farmers Times of India
  Chaudhary gets HC breather for now Times of India
  Probe corruption allegations at Mehsana Dairy: High court Times of India
  Amul row: HC extends stay on no-trust motion Times of India
  GCMMF board to meet on 5 December Times of India
  GCMMF row in reaches SC; probe govt starts inquiry at at Mehsana dairy Times of India
  Mehsana's Dudhsagar Dairy achieves Rs 4,254 crore turnover Times of India

வெளி இணைப்புகள்
 தூத்சாகர் பால் பண்ணையின் இணையதளம்

மேலும் காண்க
 அமுல்
 ஆவின்
 நந்தினி
மில்மா

கூட்டுறவு
இந்திய பால் பண்ணைகள்
மெக்சனா மாவட்டம்
நுள்ளிவிளை (ஊராட்சி)

நுள்ளிவிளை (Nullivilai) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்திலிருக்கும் தக்கலை ஊராட்சி ஒன்றியத்துக்குட்பட்ட ஒரு ஊராட்சி ஆகும். நுள்ளிவிளை ஊராட்சியின் மொத்த மக்கள் தொகை 16138. இவர்களில் 50% ஆண்களும், 50% பெண்களும் ஆவர்.

ஆதாரங்கள் 

நுள்ளிவிளை ஊராட்சி 

கன்னியாகுமரி மாவட்ட ஊராட்சிகள்
ராஜ்பிப்லா

ராஜ்பிப்லா (Rajpipla), இந்தியாவின், குஜராத் மாநிலத்தின் நர்மதா மாவட்டத்தின் நிர்வாகத் தலைமையிடம் மற்றும் ஒரு நகராட்சி மன்றம் ஆகும். முன்னாளில் இது ராஜ்பிப்லா நாட்டின் தலைநகராக விளங்கியது.

மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி ராஜ்பிப்லா நகர மக்கள் தொகை 54,923 ஆகும். அதில் ஆண்கள் 51%, பெண்கள் 49% ஆகும். எழுத்தறிவு விகிதம் 97% ஆகும். குஜராத் மாநிலத்தில் அதிக எழுத்தறிவு கொண்ட நகராகும்.

மேற்கோள்கள்

வெளி இணைப்புகள்
 Shri-Harsiddhi-Mataji-Temple
Genealogy of the Rajpipla house
Rajpipla - Princely State
 Open library resource 
 Playne, Somerset; Solomon, R. V. ; Bond, J. W.; Wright, Arnold; Indian States
Rajpipla State Post - Postal History of Rajpipla State

குஜராத் மாநிலத்திலுள்ள ஊர்களும் நகரங்களும்
நர்மதா மாவட்டம்
குட்டிக்கண்ணன் (விடுதலைப் புலி உறுப்பினர்)

குட்டிக்கண்ணன் என்று அழைக்கப்படும் சுப்பிரமணியம் கண்ணன் (கப்டன் சிலம்பரசன்) குறிப்பிடத்தக்க ஒரு பாடகர். வீதி நாடக நடிகர். விடுதலைப் புலிகளின் போராட்டக்கலைஞர். விடுதலைப்புலிகளின் போராளி. இவர் பாடிய ஆண்டாண்டு காலமதாய் நாம் ஆண்டுவந்த பூமி பாடல் தனித்துவமாய் அமைந்து இவருக்குப் பெருமை சேர்த்தது குறிப்பிடத்தக்கது.

வாழ்க்கைக் குறிப்பு
இவர் நிலாவெளி, திருகோணமலையைப் பிறப்பிடமாகக் கொண்டவர். 2008 ஏப்ரல் 28 அன்று அவர் வீரச்சாவடைந்தார்.

இவரது குரலில் தமிழீழத்தில் ஒலித்த முதல் பாடல்
ஐந்தடி கூட்டுக்குள்ளே
ஐம்பது பேரை போட்டடைத்தான்
அம்மா என்று சத்தமிட்டால்
அடியும் உதையும் தாராதவன்

இவர் பாடிய பாடல்களில் சில
 ஆண்டாண்டு காலமதாய் நாம் ஆண்டு வந்த பூமி
 அன்பிற்கு அர்த்தமாய் அண்ணா நீ என்னைக்கும் நிகரே அண்ணா
 டப்பாங்கூத்து பாட்டுத்தான் காதில கொஞ்சம் போட்டுப் பாரு
 எங்கள் அண்ணன் பிரபாகரன் தமிழ் ஈழம் தந்த கருணாகரன்
 குக்கூ குக்கூ குயிலக்கா கொஞ்சம் நில்லக்கா
 பாரதி போல மீசை வைச்ச அப்பாவே
 சிட்டுக் குருவி மெட்டுப் போட்டு பாட்டுப் பாடுது
 சிறகு விரிக்கும் பறவைக்கிங்கே சின்னச் சின்னக் கூடு
 தர்மம் ஒரு நாள் தலையை நிமிர்த்தி தலைவன் கதை கேட்கும்
 காற்றின் சிறகில் ஏறிக்கொள்வோம்

நடித்த தெருவழி நாடகங்கள்
 இரும்புத்திரை
 ஒளி பிறந்தது
 கூடுகலைந்த குருவிகள்
 வீரம் விளையும் பூமி

இவற்றையும் பார்க்க 
 விடுதலைப் புலிகளின் மாவீரர்கள் பட்டியல்

மேற்கோள்கள்

வெளி இணைப்புகள்
 குட்டிக்கண்ணா போய் வா...!  - கானா பிரபா
 எழுச்சிப் பாடகர் குட்டிக்கண்ணன்  - தேசக்காற்று
 இறுவட்டு:- குட்டிக்கண்ணன் எழுச்சிப் பாடல்கள் 
 ஈழத்துப் போர்க்கால எழுச்சிப் பாடல்களின் பயணம் - கானா பிரபா
 தமிழீழ எழுச்சிப் பாடகர் குட்டிக்கண்ணன் சிலம்பரசன் வீரச்சாவைத் தழுவியுள்ளார்  - தமிழ்வின்
 வீரவேங்கைகள்
 விளம்பரம் (1 மே 2008)
 நிதர்சனம் ஒளிவீச்சு 67வது இதழ் (மார்ச் 1999)

ஈழத்துக் கலைஞர்கள்
தமிழீழ விடுதலைப் போராட்டக் கலைஞர்கள்
விடுதலைப் புலிகளின் போராளிகள்
2008 இறப்புகள்
கன்னியாகுமரி தொடருந்து நிலையம்

கன்னியாகுமரி தொடருந்து நிலையம் (Kanyakumari railway station, நிலையக் குறியீடு:CAPE) இந்தியாவின், தமிழ்நாடு மாநிலத்தில் உள்ள கன்னியாகுமரி மாவட்டத்தில் அமைந்துள்ள முக்கியமான தொடருந்து நிலையங்களில் ஒன்றாகும். இது இந்தியாவின் தென்முனையில் அமைந்துள்ள தொடருந்து நிலையமாகும்.

நிர்வாகம் 
இது தென்னக இரயில்வேயின், திருவனந்தபுரம் கோட்டத்தின் கட்டுப்பாட்டில் உள்ளது. கன்னியாகுமரி தொடருந்து  நிலையம் ஆனது, கன்னியாகுமரி நகரின் மையப்பகுதியில் அமைந்துள்ளது. இது கன்னியாகுமரி கடற்கரையிலிருந்து 1 கிலோமீட்டர் (0.62 மைல்) தொலைவில் உள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் திருவனந்தபுரம் கோட்டத்தில் 15 நிலையங்கள் தேர்ந்தெடுக்கப்பட்டன, கன்னியாகுமரி தொடருந்து நிலையத்தை புதுப்பிக்கும் பணிக்கு 49.36 கோடி ரூபாய் ஒதுக்கப்பட்டுள்ளது.

சேவைகள் 
பல விரைவு இரயில்கள் கன்னியாகுமரியை, இந்தியாவின் பிற பகுதிகளுடன் இணைக்கின்றன. இந்திய இரயில்வேயால் இயக்கப்படும் மிக நீண்ட தூர பயண இரயில்களான திப்ருகார் - கன்னியாகுமரி விவேக் விரைவுத் தொடருந்து 4,283 கிலோமீட்டர் (2,661 மைல்) மற்றும் ஹிம்ஸாகர் விரைவுத் தொடருந்து 3,789 கிலோமீட்டர் (2,354 மைல்) ஆகிய இரண்டு வண்டியும்,இங்கிருந்து புறப்படுகின்றன. இங்கிருந்து சென்னை, பெங்களூர் மற்றும் மும்பைக்கு தினசரி இரயில்களையும், இராமேஸ்வரம், புது தில்லி, ஹவுரா, ஜம்மு, திப்ருகார், திருவனந்தபுரம் மற்றும் பிற நகரங்களுக்கான நேரடி இரயில்களும் இயக்கப்படுகிறது.

படங்கள்

மேற்கோள்கள் 

திருவனந்தபுரம் தொடருந்து கோட்டம்
கன்னியாகுமரி மாவட்டத்திலுள்ள தொடருந்து நிலையங்கள்
கன்னியாகுமரி மாவட்டத்தில் போக்குவரத்து
சோட்டா உதய்பூர்

சோட்டா உதய்பூர் (Chhota Udaipur), இந்தியா, குஜராத் மாநிலத்தின் சோட்டா உதய்பூர் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். பிரித்தானிய இந்திய அரசு காலம் வரை, இது மன்னராட்சி நாடாக இருந்தது.

மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, சோட்டா உதய்பூர் நகர மக்கள் தொகை 27,165 ஆகும். . ஆண்கள் 51%; பெண்கள் 49%ஆக உள்ளனர். எழுத்தறிவு விகிதம் 69 விழுக்காடாக உள்ளது.

மேற்கோள்கள்

குஜராத் மாநிலத்திலுள்ள ஊர்களும் நகரங்களும்
சோட்டா உதய்பூர் மாவட்டம்
வியாரா

வியாரா (Vyara), இந்தியா, குஜராத் மாநில, தபி மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும்.

மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி, வியாரா நகர மக்கள் தொகை 36,123 ஆகும்.. எழுத்தறிவு விகிதம் 74%. ஆறு வயதிற்குட்பட்ட குழந்தைகள் மொத்த மக்கட்தொகையில் 11% விழுக்காடாக உள்ளனர்.

வரலாறு
வியாரா நகரம், கெயிட்வாட் மன்னர் குலத்தினரால் 1721 முதல் 1949ஆம் ஆண்டு வரை ஆளப்பட்டு வந்தது.

மேற்கோள்கள்

குஜராத் மாநிலத்திலுள்ள ஊர்களும் நகரங்களும்
தபி மாவட்டம்
லூனாவடா

லூனாவடா (Lunavada  or  Lunawada), இந்தியா, குஜராத் மாநிலத்தின் மகிசாகர் மாவட்டத்தின் நிர்வாகத் தலைமையிடம் மற்றும் நகராட்சியாகும். இது லூனாவாடா சமஸ்தானத்தின் தலைநகராக இருந்தது. லூனேஸ்வரர் எனும் சிவன் கோயிலின் பெயரால் இந்நகர் அழைக்கப்படலாயிற்று. லூனாவடா நகர் பனம் ஆறு, வசந்த சாகர், கிருஷ்ணன் சாகர், கங்கா, வேரி, மகிசாகர், தார்கோலி முதலிய ஏரிகளால் சூழப்பெற்றது.

வரலாறு 
லூனாவடா நகரம், பிரித்தானி இந்திய அரசு காலம் வரை ராஜபுத்திர சோலாங்கி குல மன்னர்களால் ஆளப்பட்டது. .

பொருளாதாரம் 
நிலக்கடலை மற்றும் எண்ணெய் வித்துக்கள் அதிகம் பயிரிடப்படுகிறது. எண்ணெய் பிழியும் ஆலைகள் அதிகம் கொண்டது.

இதனையும் காண்க
 லூனாவாடா சமஸ்தானம்

மேற்கோள்கள் 

 Bruce Colin.R. Deyell, John. S, Rhodes Nicholas, Spengler Wlliam.f. The Standard Guide to South Asian Coins and Paper Money since 1556 AD, Krause Publications Wisconsin USA 1981

குஜராத் மாநிலத்திலுள்ள ஊர்களும் நகரங்களும்
மகிசாகர் மாவட்டம்
மோர்பி

மோர்பி (Morbi or Morvi), இந்தியா, குஜராத் மாநிலத்தின்  மோர்பி மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். இந்நகரம் மச்சு ஆற்றாங்கரையில், சௌராஷ்டிர தீபகற்பத்தில் அமைந்துள்ளது. இது ராஜ்கோட் நகரத்திலிருந்து 60 கி. மீ., தொலைவில் உள்ளது.

இந்நகரத்தில் மச்சு ஆறு பாய்கிறது. பருத்தி, தானியங்கள் முக்கிய வேளாண்மைப் பயிர்களாகும்.

ராஜபுத்திர ஜடேஜா மன்னர் குலத்தினர் இந்நகரை தலைநகராகக் கொண்டு, இந்தியா விடுதலைக்கு முன் வரை ஆண்டனர். ..

பொருளாதாரம்
மோர்பி நகரம், இந்தியாவின் பீங்கான் பொருட்கள் உற்பத்தியில் 70 விழுக்காடும், உலக அளவில் 5 விழுக்காடும் கொண்டுள்ளது. . இந்தியாவில் தயாரிக்கப்படும் சி எப் எல் மின் விளக்குகள் உற்பத்தியில் 80 விழுக்காடு வரை மோர்பி நகரத்தில் உற்பத்தி செய்யப்படுகிறது. மோர்பி, சுவர் கடிகார உற்பத்தியில் முன்னிலை வகிக்கிறது.

போக்குவரத்து வசதிகள் 
தேசிய நெடுஞ்சாலை எண். 8ஏ மற்றும் மாநில நெடுஞ்சாலை எண். 7, குஜராத் மாநிலத்தின் பிற பகுதிகளை, மோர்பி நகரத்துடன் இணைக்கிறது.

மோர்பி அணை

மச்சு ஆற்றின் தொங்கு பாலம் விபத்து

30 அக்டோபர் 2022 அன்று சாத் பூஜையின் போது மோர்பி நகரத்தின் மச்சு ஆற்றின் குறுக்கே கட்டப்பட்ட தொங்கு பாலம் அறுந்து விழுந்ததால், தொங்கு பாலத்தில் நின்றிருந்த 140 மேற்பட்டோர் பலியானர்கள்.

மேற்கோள்கள்

வெளி இணைப்புகள்

குஜராத் மாநிலத்திலுள்ள ஊர்களும் நகரங்களும்
மோர்பி மாவட்டம்
பொண்டாட்டி ராஜ்ஜியம்

பொண்டாட்டி ராஜ்ஜியம் 1992ல் வெளிவந்த தமிழ் திரைப்படமாகும். இதனை பொண்டாட்டி ராஜ்ஜியம் கே. எஸ். ரவிக்குமார் இயக்கியிருந்தார். சரவணன்,ரஞ்சிதா,ஆர். சுந்தர்ராஜன் (இயக்குநர்) ஆகியோர் முக்கிய கதாப்பாத்திரத்தில் நடித்திருந்தனர்.

இத்திரைப்படத்தினை கே. பிரபாகரன் தயாரித்திருந்தார். தேவா இசையமைத்திருந்தார். காளிதாசன் பாடல்களை எழுதியிருந்தார்.

நடிகர்கள்
 சரவணன்
 ரஞ்சிதா
 ஆர். சுந்தர்ராஜன் (இயக்குநர்)
 சித்ரா
 கே. எஸ். ரவிக்குமார்
 ரஜா ரவீந்திரர்
 சோனா
 சின்னி ஜெயந்த்
 கோவை சரளா
 தியாகு
 பாண்டு

ஆதாரங்கள்

இந்தியத் தமிழ்த் திரைப்படங்கள்
1992 தமிழ்த் திரைப்படங்கள்
தேவா இசையமைத்த திரைப்படங்கள்
கே. எஸ். ரவிக்குமார் இயக்கியுள்ள திரைப்படங்கள்
விசாரணை (திரைப்படம்)

விசாரணை 2015 ஆம் ஆண்டில் வெளிவந்த ஓர் இந்தியத் தமிழ் திகில் திரைப்படமாகும். வெற்றிமாறன் இயக்கும் இப்படத்தில் அட்டகத்தி தினேஷ், ஆனந்தி, ஆடுகளம் முருகதாஸ் ஆகியோர் முக்கிய கதாபாத்திரங்களில் நடித்துள்ளனர்.
63 வது தேசிய விருது வழங்கும் விழாவில் சிறந்த திரைப்படமாக இப்படம் தேர்ந்தெடுக்கப்பட்டுள்ளது. சந்திரகுமார் எழுதிய ‘லாக்கப்’ என்ற நாவலை அடிப்படையாகக் கொண்டு தயாரானது ‘விசாரணை’ திரைப்படம். சந்திரகுமாரின் உண்மையான அனுபவத்தில் இருந்து எழுதப்பட்டது ’லாக்கப்’ நாவல். அதேபோல, இந்தப் படத்தில் வரும் சம்பவங்களில் பெரும்பான்மையானவை நிஜ வாழ்க்கையில் இருந்து எடுக்கப்பட்டவை. ‘விசாரணை’ திரைப்படம் ஆஸ்கர் விருதுக்குப் பரிந்துரைக்கப்பட்டிருக்கிறது. இந்தப் படத்தை விகடன் 2016 ஆம் ஆண்டுக்கான சிறந்த படமாகத் தேர்வு செய்தது.

நடிகர்கள் 
 அட்டகத்தி தினேஷ்
 ஆனந்தி
 சமுத்திரக்கனி
 ஆடுகளம் முருகதாஸ்
 மிசா கோசல்

மேற்கோள்கள் 

சிறைச்சாலைத் திரைப்படங்கள்
2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
உண்மை நிகழ்வுகளைத் தழுவிய தமிழ்த் திரைப்படங்கள்
சமுத்திரக்கனி நடித்த திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
நான் ராஜாவாகப் போகிறேன்

நான் ராஜாவாகப் போகிறேன் (Naan Rajavaga Pogiren) என்பது 2013 ஆவது ஆண்டில் வெளியான ஒரு தமிழ்த் திரைப்படமாகும். இப்படத்தை இயக்கிய பிரித்வி ராஜ்குமார் இயக்குநர் வெற்றிமாறனிடம் உதவியாளராக பணியாற்றியவர் ஆவார். நகுல், சாந்தினி ஆகியோர் முக்கிய கதாபாத்திரங்களில் நடித்த இப்படம் சராசரி வசூலை ஈட்டியது.

நடிகர்கள் 
 நகுல் - ராஜா, ஜீவா 
 சாந்தினி - வள்ளி 
 அவனி மோதி - ரீமா 
 நிசாந்த் - வாகப் 
 ஏ. வெங்கடேஷ் - இசக்கிமுத்து அண்ணாச்சி 
 கௌரவ் நாராயணன் - காவலர் ரவி 
 மணிவண்ணன் - காமராஜ் 
 பாபி சிம்மா - சங்கர் சுப்பிரமணியன் 
 கஸ்தூரி - பேராசிரியர் பாரதி 
 சுரேஷ் - ராஜாவின் அப்பா 
 சீதா - ராஜாவின் அம்மா 
 வனிதா விஜயகுமார் - மருத்துவர் டயானா 
 சேட்டன் - மருத்துவர் டயானாவின் கணவர் 
 டெல்லி கணேஷ் - காமராஜுவின் உதவியாளர் 
 மயில்சாமி
 ஜி. வி. குமார் - ரீமாவின் அப்பா 
 வாசு விக்ரம் 
 ஆர்த்தி - கராத்தே துர்கா

சிறப்புத் தோற்றம்
 சாரீன் கான்
 வெற்றிமாறன்
 ஜி. வி. பிரகாஷ் குமார்
 வேல்ராஜ்

பாடல்கள்

மேற்கோள்கள் 

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
டெல்லி கணேஷ் நடித்த திரைப்படங்கள்
பொறியாளன் (திரைப்படம்)

பொறியாளன் என்பது 2014ஆம் ஆண்டில் வெளியான ஒரு தமிழ்த் திரைப்படமாகும். தாணுகுமார் இயக்கிய இப்படத்தில் ஹரீஷ் கல்யாண்,  ரக்சிதா ஆகியோர் முக்கிய கதாபாத்திரங்களில் நடித்திருந்தனர். இது மணிமாறன் எழுத்தில்  உருவான திரைப்படமாகும். வேல்ராஜ் ஒளிப்பதிவு செய்த இப்படத்திற்கு அறிமுக இசையமைப்பாளர் எம். எஸ். ஜோன்ஸ் இசையமைத்திருந்தார். இது 2014 செப்டம்பர் 5 அன்று வெளியானது.

நடிகர்கள் 

 ஹரீஷ் கல்யாண் - சரவணன் 
 ரக்சிதா 
 ஆடுகளம் நரேன்
 அச்யுத் குமார் - சுந்தர் 
 அஜய் ராஜ் - பிரபு 
 மோகன்ராமன் - சாஸ்திரி 
 டெல்லி கணேஷ்
 உதயபாணு மகேஷ்வரன்
 அஜய் ரத்தினம்
 மயில்சாமி
 கிரேன் மனோகர்
 வேல்ராஜ் - சிறப்புத் தோற்றம் 
 கானா பாலா - சிறப்புத் தோற்றம்

வெளியீடு 
இதன் வெளியீட்டு உரிமையைப் பெற்ற வேந்தர் மூவிஸ் இப்படத்தை 2014 செப்டம்பர் 5 அன்று வெளியிட்டனர்.

மேற்கோள்கள் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
டெல்லி கணேஷ் நடித்த திரைப்படங்கள்
வக்பு வாரியக் கல்லூரி

முகையத் ஷா சிர்குரோ வக்பு வாரியக் கல்லூரி (MSS Wakf Board College) என்பது மதுரை மாநகரில் உள்ள ஒரு சிறுபான்மைக் கல்வி நிறுவனம் ஆகும். இது இந்தியாவில் வக்பு வாரியத்தால் 1964ஆம் ஆண்டு முதல் நடத்தப்படும் ஒரே ஒரு கல்லூரியாகும். மதுரையின் பழமையான மற்றும் முதல் முசுலிம் கல்லூரி ஆகும்.  இக்கல்லூரியில் அரசு உதவி பெறும் பிரிவில் 8 இளநிலை, இரண்டு முதுநிலை மற்றும் ஒரு ஆய்வு நிறைஞர் படிப்பும், சுயநிதிப் பிரிவில் 5 இளநிலை, இரண்டு முதுநிலை மற்றும் ஒரு முதுநிலைப் பட்டயம் மற்றும் கணினிப் பயன்பாடு பட்டயப் படிப்பும் நடத்தப்படுகிறது.

அரசு உதவி பெறும் படிப்புகள்

இளங்கலை
 இளங்கலை வரலாறு
 இளங்கலை பொருளாதாரம் (ஆங்கிலம் & தமிழ் ஊடகம்) 
 இளங்கலை அறிவியல் இயற்பியல், 
 இளங்கலை கணிதம்
 இளங்கலை அறிவியல் வேதியியல்
 இளங்கலை அறிவியல் விலங்கியல் 
 இளங்கலை வணிகவியல்

முதுகலை
 முதுகலை ஆங்கில இலக்கியம் 
 முதுகலை வணிகவியல்

சுயநிதி படிப்புகள்

இளங்கலை
 இளங்கலை  தமிழ்
 இளங்கலை ஆங்கிலம் 
 இளங்கலை கணினி அறிவியல்
 இளங்கலை மின்னணுவியல்
 இளங்கலை வணிகவியல் (கணினி பயன்பாட்டுடன் வணிகம்)
 இளங்கலை வியாபார நிர்வாகம் 
 இளங்கலை கணினி பயன்பாடு (பி.சி.ஏ)

முதுகலை
 முதுகலை கணினி அறிவியல்
 முதுகலை தகவல் தொழில்நுட்பம் & மேலாண்மை (IT & M)
 முதுகலை வணிகவியல்

பட்டயப்படிப்பு
 முதுகலை பட்டயப்படிப்பு (ஓராண்டு): கணினி பயன்பாடுகள் (PGDCA)
 பட்டயப்படிப்பு (ஓராண்டு): கணினி பயன்பாடுகள் (DCA)

முதுநிலை ஆய்வாளர்
 முதுநிலை ஆய்வாளர் - வணிகவியல்.

வெளி இணைப்புகள் 
 கல்லூரியின் வரலாறு

மேற்கோள்கள்

தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
இந்தியாவில் உள்ள இசுலாமியக் கல்லூரிகள்
மதுரை மாவட்டத்திலுள்ள தனியார் கலைக் கல்லூரிகள்
மதுரை காமராசர் பல்கலைக்கழக இணைவுக்கல்லூரிகள்
ஜோசப் லெலிவெல்ட்

ஜோசப் லெலிவெல்ட்  (Joseph Lelyveld, 5 ஏப்ரல் 1937 – 5 சனவரி 2024) என்பவர் நியூயார்க்கில் வாழ்ந்த வரும் ஒரு பத்திரிக்கையாளர் ஆவார். சில நூல்களையும்   எழுதியுள்ளார். இலண்டன், புதுதில்லி, ஹாங்காங், ஜோகன்னர்ஸ்பர்க் ஆகிய நகரங்களில் பத்திரிக்கை  நிருபராகப்  பணியாற்றினார். 
மகாத்மா காந்தி பற்றியும் அவருடைய வாழ்க்கைப் பற்றியும்  ஒரு நூலை எழுதினார். அந்நூலில் சில பகுதிகள் காந்தியின் பாலியல் வாழ்க்கைப் பற்றிய  செய்திகள் இடம்பெற்ற  காரணத்தால் அந்த நூல் மிகுந்த சர்ச்சைக்கு உள்ளானது.  எனவே 2011இல் குஜராத் மாநிலத்தில் அந்நூல் தடை செய்யப்பட்டது.

கல்வியும் பணியும் 
 ஜோசப் லெலிவெல்ட் 1958 ஆம் ஆண்டில் ஆர்வர்டு கல்லூரியில் பயின்று பட்டம் பெற்றார்.
 1960 ஆம் ஆண்டில்  கொலம்பியா இதழிகைப் பள்ளியில் முதுநிலைப் பட்டம் பெற்றார்.
 1962 இல் தொடங்கிக் கிட்டத்தட்ட 40 ஆண்டுகள்  டைம்சு இதழில் பணி ஆற்றினார்.
 1994 முதல் 2001 வரை நியூயார்க் டைம்ஸ் இதழில் செயல் பதிப்பாசிரியராகப்  பணியாற்றினார்.
 கதைகள் அல்லாத படைப்புகளுக்காகப்  புலிட்சர் பரிசு 1986 இல் இவருக்கு வழங்கப்பட்டது.

எழுதிய நூல்கள்

 "House of Bondage: A South African Black Man Exposes in His Own Pictures and Words the Bitter Life of His Homeland Today" (foreword to book by Ernest Cole). New York: Random House, 1967. LCCN 67-21147
 Move Your Shadow: South Africa, Black and White New York: Crown, 1985.  
 Omaha Blues: A Memory Loop. New York: Farrar, Straus and Giroux, 2005.  . April 6, 2005.
 Great Soul: Mahatma Gandhi and His Struggle With India Alfred A. Knopf, 2011. , . March 29, 2011

மேற்கோள்கள்
http://www.nytimes.com/2011/04/01/books/gandhi-biography-by-joseph-lelyveld-roils-india.html?pagewanted=all&_r=0
http://world.time.com/2011/04/01/gandhi-lelyveld-and-the-great-indian-tamasha/

இதழாசிரியர்கள்
1937 பிறப்புகள்
2024 இறப்புகள்
இருபதாம் நூற்றாண்டு அமெரிக்க எழுத்தாளர்கள்
இருபத்தொராம் நூற்றாண்டு அமெரிக்க எழுத்தாளர்கள்
வாக்காளர் அடையாள அட்டை

WRC2082733வாக்காளர் அடையாள அட்டை (Voter ID),  இந்தியத் தேர்தல் ஆணையத்தால், 18 வயது எய்திய இந்தியக் குடிமக்களுக்கு வழங்கப்படுவதாகும். தேர்தல்களில் வாக்கு அளிப்பதற்கும், கடவுச் சீட்டு, அலைபேசி இணைப்பு போன்றவைகள் பெறுவதற்கும், வாக்காளர் அடையாள அட்டையை ஒரு அரசு ஆவணமாக பயன்படுத்திக் கொள்ள முடியும்.. 

வாக்காளர் அடையாள அட்டை வைத்திருந்தும், வாக்காளர் பட்டியலில் பெயர் இல்லை எனில் பொதுத் தேர்தல்களில் வாக்களிக்க இயலாது. எனவே வாக்காளர் பட்டியலில் பெயர் உள்ளதா என்பதை தேர்தலுக்கு முன்பே உறுதிப்படுத்திக் கொள்ள வேண்டும். அவ்வாறு வாக்காளர் பட்டியலில் தங்கள் பெயர் இல்லை எனில் வாக்காளர் அடையாள அட்டையுடன், உரிய அரசு அலுவலகத்தில் கோரிக்கை வைக்க வேண்டும்.

வாக்காளர் அடையாள அட்டை பெற தகுதிகள்
 18 வயது நிறைவடைந்த அனைத்து இந்திய குடிமக்கள், இந்தியத் தேர்தல் ஆணையம், குறிப்பிட்ட படிவம்-6 மூலம் வாக்காளர் அடையாள அட்டை பெற உள்ளாட்சி நிறுவனங்களிடம் விண்ணப்பிக்க வேண்டும்.

18 வயதிற்கு மேற்பட்ட மன நோயாளிகள் மற்றும் வாங்கிய கடனைத் தீர்க்க பொருளற்று, திவாலா நிலை (Bankruptcy), அடைந்தவர்கள் வாக்காளர் அடையாள அட்டை பெறத் தகுதியற்றவர்கள்.

இந்தியத் தேர்தல் ஆணையத்தின் இணையதளம் வழியாகச் சென்றும், வாக்காளர் அடையாள அட்டைக்கு விண்ணப்பம் செய்ய இயலும்.

இதனையும் காண்க
 ஆதார் அடையாள அட்டை
 இந்திய தனித்துவ அடையாள ஆணைய அமைப்பு
 குடும்ப அட்டை

மேற்கோள்கள்

வெளி இணைப்புகள்
வாக்காளர் அட்டையுடன் ஆதார் எண்ணை இணைக்க விண்ணப்பம்: மாநகராட்சி அதிகாரிகள் வழங்கினர் 
  ஆதார் எண்னையும் வாக்காளர் அடையாள அட்டை எண்னையும் இணைக்க

இந்திய அரசுத் திட்டங்கள்
இந்தியத் தேர்தல்கள்
ஆர். வி. உதயகுமார்

ஆர். வி. உதயகுமார் தமிழ்த் திரைப்படத்துறையில் உள்ள முன்னணி இயக்குநர்களில் ஒருவராவார். 1990களில் வெளியான எஜமான், சின்ன கவுண்டர் போன்ற பல வெற்றித் திரைப்படங்களை இயக்கியவர். இவர் கோயமுத்தூர் மாவட்டத்தைச் சேர்ந்தவர். கோவை அரசு கலைக் கல்லூரியில் பட்டம் பெற்ற பின்னர் திரைப்பட வாய்ப்புகளுக்காக சென்னைக்கு இடம்பெயர்ந்தார். தமிழ்த் திரைப்படத்துறையில் ரஜினிகாந்த், விஜயகாந்த், கார்த்திக் உள்ளிட்ட முன்னணி கதாநாயகர்களுடன் இணைந்து பணியாற்றியுள்ளார்.

இயக்குநர்கள் ராதாமோகன், தரணி ஆகியோர் இவரது உதவியாளர்கள் ஆவர்.

வாழ்க்கைக் குறிப்பு 
இவர் கோவை மேட்டுப்பாளையம் அருகிலுள்ள மோத்தே பாளையம்  கிராமத்தில் ஒரு விவசாயக் குடும்பத்தில் பிறந்தவர். இவரது தந்தை வெங்கடசாமி, தாய் கண்ணம்மாள் ஆவர். இவர் கோவையில் பியுசி மற்றும் பி.எஸ்சி படித்த பின்னர் சென்னை திரைப்படக் கல்லூரியில் சேர்ந்து இயக்கத்தில் டிப்ளமோ பெற்றார். இவர் சென்னைத் திரைப்படக் கல்லூரியில் படிக்கும்போது பல குறும்படங்களை இயக்கியுள்ளார்.

திரைப்பட விபரம்

இயக்கிய திரைப்படங்கள்

நடித்த திரைப்படங்கள் 
 சின்ன கவுண்டர் (1992)
 எஜமான் (1993)
 சின்ன ராமசாமி பெரிய ராமசாமி (2000) – வெளியாகவில்லை 
 இரு நதிகள் (2008)
 சூரிய நகரம் (2012)

மேற்கோள்கள் 

தமிழ்த் திரைப்பட இயக்குநர்கள்
வாழும் நபர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தி. சு. கிள்ளிவளவன்

தி. சு. கிள்ளிவளவன் (நவம்பர் 23, 1926—மார்ச்சு 13, 2015) என்பவர் தமிழ்நாட்டு அரசியலாளராகவும் எழுத்தாளராகவும் இதழாளராகவும்  இருந்தவர். மறைந்த முதலமைச்சர் அண்ணாதுரைக்கு அணுக்கமாக இருந்து அரசியல் நடவடிக்கைகளில் ஈடுபட்டவர்.

அரசியல் வாழ்க்கை

சென்னை திருவல்லிக்கேணியில் பிறந்தார். மாணவராக இருந்தபோது நீதிக் கட்சியிலும் அதன் பின்னர் தன்மானக் கட்சியிலும் ஈடுபட்டார்.
1944 ஆம் ஆண்டில் திராவிடர் கழகத்தில் இணைந்தார். திராவிடர் கழகம் உடைந்து திராவிட முன்னேற்றக் கழகம் உருவாகிய போது 1949 இல் தி.மு.க.வில் சேர்ந்து அண்ணாவுடன் செயலாற்றினார். ஹோம்லாண்ட் என்னும் இதழின் துணை ஆசிரியர் பொறுப்பை ஏற்றார். முரசொலி என்னும் நாளிதழுக்கும் துணை ஆசிரியர் ஆனார். 1967 ஆம் ஆண்டில் தி.மு.க.விலிருந்து விலகி பேராயக் கட்சியில் சேர்ந்தார். 1979 ஆம் ஆண்டில் பழ. நெடுமாறன் தலைமையில் 'காமராசர் காங்கிரஸ்' என்னும் கட்சியைத் தொடங்கினார். சிறிது காலம் கழிந்ததும் அ.தி.மு.க. விலும் அதன் பின்னர் வாழப்பாடி ராமமூர்த்தியின்  காங்கிரசிலும் சேர்ந்து பணியாற்றினார்.

இதழிகைப்பணி

தமிழ்நாடு நாளிதழ், பெங்களூர் தினச்சுடர் ஆகிய பத்திரிகைகளிலும் அறிஞர் அண்ணாதுரை நடத்திய ஹோம்லாண்டு, பி.பாலசுப்பிரமணியன் நடத்திய சண்டே அப்சர்வர் என்னும் ஆங்கில இதழ்களிலும் பணியாற்றினார்.

இறுதிக்காலம்

கடந்த சில ஆண்டுகளாக அரசியலில் ஈடுபாடு காட்டாமல் ஒதுங்கி இருந்தார். இறுதியாக நோய்வாய்ப்பட்டுக் காலமானார். அவருடைய மருத்துவச் செலவுக்காக அவர் காலமாவதற்கு சில நாள்களுக்கு முன் அ.இ.அ.தி.மு.க. ஐந்து இலக்க உருபா அவருக்கு வழங்கியது என்பது குறிப்பிடத்தக்கது.

உசாத்துணை
கிழக்கு வாசல் (திரைப்படம்)

கிழக்கு வாசல் என்பது ஆர். வி. உதயகுமார் இயக்கத்தில் 1990ஆம் ஆண்டில் வெளியான ஓர் இந்தியத் தமிழ்த் திரைப்படமாகும். இப்படத்தில் கார்த்திக், ரேவதி, குஷ்பூ ஆகியோர் முக்கிய கதாபாத்திரங்களில் நடித்திருந்தனர். சிறந்த வெற்றிப்படமான இது சென்னையில் 150 நாட்களைக் கடந்தும் தமிழகத்தின் பிற பகுதிகளில் 100 நாட்களைக் கடந்தும் வெற்றிகரமாக ஓடியது. நடிகர் கார்த்திக் தமிழ்த் திரைப்படத்துறையில் தனக்கென ஒரு இடத்தை தக்கவைத்துக் கொள்ள இப்படமே ஒரு திருப்புமுனையாக அமைந்தது.

நடிகர்கள் 
 கார்த்திக் – பொன்னுரங்கம்
 ரேவதி – தாயம்மா 
 குஷ்பூ – செல்வி 
 சின்னி ஜெயந்த் – மாக்கான்
 மனோரமா
 விஜயகுமார்
 ஜனகராஜ்
 சண்முகசுந்தரம்
 தியாகு
 சுலக்சனா
 எஸ். என். பார்வதி
 கல்லாப்பெட்டி சிங்காரம்

மீளுருவாக்கங்கள்

பாடல்கள் 
இளையராஜா இசையமைத்த இத்திரைப்படத்தின் பாடல்கள் கர்நாடக இசையை அடிப்படையாகக் கொண்டவை. ரேவதி தோன்றும் பாடலான வந்ததே ஓ குங்குமம் பாடல் மோகன ராகத்தில் உருவானதாகும். இப்பாடலை பாடிய புகழ்பெற்ற பாடகி சித்ரா சிறந்த பின்னணிப் பாடகிக்கான தமிழக அரசின் திரைப்பட விருதைப் பெற்றார்.

விருதுகள் 
 1990 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்

மேற்கோள்கள்

வெளி இணைப்புகள் 
 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
ரேவதி நடித்த தமிழ்த் திரைப்படங்கள்
மனோரமா நடித்த திரைப்படங்கள்
குஷ்பூ நடித்த திரைப்படங்கள்
விஜயகுமார் நடித்த திரைப்படங்கள்
ஒளிவீச்சு (ஒளிநாடா சஞ்சிகை)

ஒளிவீச்சு தமிழீழ விடுதலைப்புலிகளின் அமைப்பால் வெளியிடப்பட்ட தமிழீழத்தின் முதலாவது வீடியோ சஞ்சிகை ஆகும். இது நிதர்சனம் நிறுவனம் மூலம் மே 1993 இலிருந்து மாதாந்திர ஒளிநாடா சஞ்சிகையாக வெளிவந்து கொண்டிருந்தது. 100 க்கு மேல் வெளியான இச் சஞ்சிகை சரியாக 75 நிமிடங்களைக் கொண்டது. சண்டைகள் நடக்கும் பொழுது போராளிகள், சக போராளிகளுடன் இணைந்து பல நேரடிச் சமர்களைப் படம்பிடித்து, உண்மையான காட்சிப் பதிவின் மூலம் பல ஆவணத் திரைப்படங்கள் இச்சஞ்சிகையில் வெளியிட்டு வந்தது.

ஒளிவீச்சு உருவாக்கம்
ஒளிவீச்சு சஞ்சிகையின் உருவாக்கத்திற்கு அடித்தளமாக இருந்தவர் சச்சிதானந்தம் (ஞானதரன்). இவருடன் இணைந்து செயற்பட்டவர் லெப்.கேணல் தவம் (தவா). வை. சச்சிதானந்தசிவம், லெப்.கேணல் தவம் (தவா) இருவரும் இணைந்து 1991 - 1992 காலப்பகுதியிலேயே ஒளிவீச்சு சஞ்சிகையைத் தயாரித்திருந்தனர். ஆனாலும் இதழின் தொழில்நுட்பத்தில் இருந்த குறைபாடு காரணமாக, மே, 1993 இல் திருத்தித் தயாரிக்கப்பட்ட பின்னரே அது முதன்முதலாக வெளியிடப்பட்டது.

இதில் இடம்பெற்ற அம்சங்கள்

செய்திச்சரம்
செய்திச்சரம் பகுதியில் குறித்த மாதப்பகுதியில் தமிழீழத்தில் நடைபெற்ற முக்கிய நிகழ்வுகளும், களத்தில் நேரடியாகப் பதிவு செய்யப்பட்ட போராட்டச் செய்திகள் அடங்கிய உள்நாட்டுச் செய்திகளும் இடம்பெற்றன.

மாவீரர் நினைவு
மாவீரர் நினைவு என்னும் பகுதியில் குறிப்பிட்ட மாதப்பகுதியில் வீரமரணம் அடைந்த மாவீரர்களின் நினைவுப்படங்களும், அவர்களுக்கான அஞ்சலி நிகழ்வுகளும் இடம்பெற்றன.

மண்ணும் மக்களும்
மண்ணும் மக்களும் என்னும் பகுதியில் மக்களின் அன்றாட வாழ்க்கை நிகழ்வுகள், மக்கள் எதிர்நோக்கும் பிரச்சனைகள், தமிழீழ மண்ணில் நடைபெறும் விசேடவிழாக்கள் என்பவை காட்சிப்படுத்தப்பட்டன.

மருத்துவம்
மருத்துவம் பகுதியில் நோய்கள் பற்றிய விளக்கங்கள், தடுப்புமுறைகள், சிகிச்சைகள் போன்றன இடம்பெற்றன.

விளையாட்டு
விளையாட்டு என்னும் பகுதியில் தமிழீழத்தின் பல பாகங்களிலும் நடைபெறும் விளையாட்டுகள் பற்றிய செய்திகள் இடம்பெற்றன.

புதிய வெளியீடுகள்
புதிய வெளியீடுகள் என்ற பகுதியில் குறிப்பிட்ட மாதப்பகுதியில் புதிதாக வெளிவந்த நூல்கள், சஞ்சிகைகள் பற்றிய அறிமுகங்கள் இடம்பெற்றன.

கலையும் மக்களும்
என்னும் பகுதியில் தமிழீழ மக்களின் கலை, பண்பாடு பற்றிய விளக்கக் கோலங்களும், விசேடமாக இடம்பெற்ற கலை நிகழ்வுகளும் இடம்பெற்றன.

குறும்படங்கள்/விவரணங்கள்
இறுதிப்பகுதியான குறும்படங்கள்/விவரணங்கள் பகுதியில் தமிழீழத்தில் வெளிவந்த குறும்படங்களில் ஒன்று அல்லது தமிழீழ மக்கள் சம்பந்தமான ஏதாவது ஒரு விவரணம் இடம்பெற்றன.

ஒளிவீச்சில் வெளியிடப்பட்ட குறும்படங்களில் சில
 கண்ணீர் (மே 1993) 
 நேற்று (ஜூலை 1993)
 வீரசீலம் (லெப். சீலனின் இறுதிக்கணங்களை நினைவு கூரும் படம்)

மேற்கோள்கள்

விடுதலைப் புலிகளின் ஊடகத்துறை
பூம்பாவை

பூம்பாவை என்பவர் எழாம் நூற்றாண்டில் மயிலாப்பூரில் வாழ்ந்த பெண்ணாவார். இவர் பாம்பு தீண்டி இறந்து போக, இவரது சாம்பலிலிருந்து  திருஞானசம்பந்தர் பதிகம் பாடி உயிர்ப்பித்தார். பூம்பாவை சந்நிதி அமைந்துள்ள இடம் மயிலாப்பூர் கபாலீசுவரர் கோயில். இத்தலத்தில் பூம்பாவை உயிர்ப்பிக்கும் நிகழ்வு பங்குனி பிரம்மோற்சவத்தின் பொழுது நடைபெறுகிறது.

இளமையும் வாழ்வும்
மயிலாப்பூரில் சிவநேசர் என்பவர் ஏழாம் நூற்றாண்டில் வாழ்ந்து வந்தார். இவர் சிவபக்தராக இருந்தார். இவருக்கு பூம்பாவை என்ற மகளொருத்தி இருந்தாள். சைவ சமயத் தொண்டினைச் செய்யும் திருஞானசம்பந்தருக்கு தன்னுடைய மகளான பூம்பாவையை திருமணம் செய்து வைக்க சிவநேசர் எண்ணியிருந்தார்.

தன்னுடைய ஏழாம் வயதில் ஒரு நாள் பூம்பாவை தன்னுடைய தோழிகளுடன் மலர் பறித்து விளையாடிக் கொண்டிருந்த பொழுது, பாம்பொன்று தீண்டி இறந்து விட்டாள்.  திருஞானசம்பந்தருக்கு திருமணம் செய்து வைக்க எண்ணியிருந்தமையால், தன்னுடைய மகளை எரித்த பின்னும் அவளுடைய எலும்பு மற்றும் சாம்பலினை நீர் நிலைகளில் கரைக்காது பாதுகாத்து வந்தார் சிவநேசர்.

பூம்பாவை உயிர் பெறுதல் 
திருவொற்றியூருக்கு திருஞானசம்பந்தர் வருவதை அறிந்த சிவநேசர், அவரை சந்தித்தார். சிவநேசர் தன்னுடைய மகள் பூம்பாவையை திருஞானசம்பந்தருக்கு திருமணம் செய்து வைக்க எண்ணியதையும், ஆனால் அவள் சிறுவயதில் பாம்பு தீண்டி இறந்து விட்டதையும், தற்போது அவளுடைய சாம்பல் மற்றும் எலும்பினை பாதுகாத்து வைத்திருப்பதைப் பற்றிக் கூறினார்.

திருஞானசம்பந்தர் மட்டிட்ட புன்னையங் கானல் மடமயிலை எனும் பாடலைப் பாடிட, பூம்பாவை சாம்பலிலிருந்து உயிர்ப்பெற்று வந்தார்.  ஏழு வயதில் இறந்த பூம்பாவை, பன்னிரெண்டு வயதான பெண்ணாக உயிர் பெற்றார். இருப்பினும் தானே உயிர் கொடுத்தமையால் பூம்பாவையை திருமணம் செய்து கொள்ள இயலாது என திருஞானசம்பந்தர் மறுத்துவிட்டார்.

அதன் பின் பூம்பாவை இறைத் தொண்டு செய்து வாழ்ந்து வந்தார்.

பூம்பாவை சந்நிதி
மயிலாப்பூர் கபாலீசுவரர் கோயிலின் வெளிப்புற பிரகாரத்தில் பூம்பாவையின் சந்நிதி அமைந்துள்ளது. இந்த சன்னிதியின் கோபுரத்தில் பூம்பாவை உயிர்ப்பெற்று எழும் நிகழ்வு சுதை சிற்பமாக உள்ளது. இதில் திருஞானசம்பந்தர், உயிர்ப்பெற்று எழும் பூம்பாவை, பூம்பாவின் பெற்றோர்கள் உள்ளார்கள்.

பூம்பாவையை உயிர்ப்பித்த நிகழ்ச்சி
திருஞானசம்பந்தர் பூம்பாவையை உயிர்ப்பித்த நிகழ்ச்சியை மயிலாப்பூர் தலத்தில் விழாவாக கொண்டாடுகிறார்கள். மயிலாப்பூர் கபாலீசுவரர் கோயிலில் பங்குனி பிரம்மோற்சவத்தின் 8ம் நாளின் காலையில் இந்நிகழ்ச்சி நடைபெறுகிறது. இதற்காக சம்பந்தர், பூம்பாவை, சிவநேசர் உற்வச சிலைகளை தீர்த்தல் குளிப்பாட்டிய பிறகு, குடத்தில் நாட்டுச்சர்க்கையை இட்டு பூம்பாவையின் சாம்பலாக கொண்டுவருகிறார்கள்.

அதன்பிறகு திருஞானசம்பந்தரின் பதிகம் ஓதப்படுகிறது. இதன் பிறகு பூம்பாவை உயிருடன் எழுந்ததாக பாவனை செய்து நிகழ்வினை முடிக்கின்றார்கள். இந்நிகழ்வினை பார்த்தால் தீர்க்காயுள் கிடைக்கும் என்பது நம்பிக்கையாகும். 

இவ்வாறு பூம்பாவையை தைப்பூசநாளில் திருஞானசம்பந்தர் உயிர்ப்பித்தாக கூறப்படுகிறது.

ஆதார நூல்
 மயிலாப்பூர் தலபுராணம்

இவற்றையும் காண்க

ஆதாரங்கள்

வெளி இணைப்புகள்
  பூம்பாவையை உயிர்ப்பிக்க சம்பந்தர் பாடிய பாடல்கள் - எளிய விளக்கம்
சைவர்கள்
அக்சிவ்லாந்து

அக்சிவ்லாந்து  அல்லது அஷ்ஷிவ் (Akhzivland) என்ற மிகச்சிறிய நாடு, இஸ்ரேல் நாட்டின் மேற்கு எல்லையை ஒட்டிய மத்திய தரைக் கடற்கரையில், லெபனான் நாட்டின் எல்லைக்கும், இஸ்ரேல் நாட்டின் எல்லைக்கும் இடையே அமைந்துள்ளது. இந்நாடு 1971ஆம் ஆண்டில் எலி அவிவி என்பரால் நிறுவப்பட்டது. இந்நாட்டின் சட்டபூர்வமான இறையாண்மை தொடர்பான கருத்துகள் ஐயப்பாடாக இருந்த போதும், இஸ்ரேல் நாட்டின் சுற்றுலா வளர்ச்சிக் கழகம், அக்சிவ்லாந்து நாட்டின் சுற்றுலா வளர்ச்சிக்கு உறுதுணையாக உள்ளது.

அமைவிடம் 
மத்தியதரைக் கடற்கரை ஒட்டியுள்ள கலிலீ பகுதியிலிருந்து, ஐந்து கிலோ மீட்டர் தொலைவில், அக்சிவ்   என்ற சிதிலமடைந்த பகுதியில், இம்மிகசிறிய நாடு அமைந்துள்ளது.

வரலாறு 
யுதேய நாட்டின் ஒன்பது நகரங்களில் ஒன்றாக அக்சிவ் நகரம் இருந்ததாக ஜோசுவாவின் நூலில் குறிப்பிடப்பட்டுள்ளது. சிலுவைப் போரின் போது இந்நகரம் ஒரு கிறித்தவா மாவீரனுக்கு பரிசாக அளிக்கப்பட்டது. மம்லுக் (Mamluk) காலத்தில், அவரது படைத் தலைவர், இந்நகரைக் கைப்பற்றி, அல்-ஜிப் எனும் மீன் பிடிக்கும் நகராக மாற்றி அமைத்தார். 1948ஆம் ஆண்டில் நடந்த இஸ்ரேல்-அரபுப் போரின் போது, இந்நகர மக்கள் அக்சிவ் நகரை விட்டு வெளியேறினர்.

1952ஆம் ஆண்டில் இரான் நாட்டின் புகழ்பெற்ற மாலுமி இலி அவிவி என்பவர், அக்சிவ் பகுதியில் ஒரு கட்டிடத்தில் குடியேறினார்.
1961ஆம் ஆண்டில் இஸ்ரேல் அரசால், அக்சிவ் பகுதியின், ஒரு பகுதியை பிரான்சு நாட்டின் நிறுவனத்திற்கு ஐம்பது ஆண்டு கால குத்கைக்கு விடப்பட்டது.

1970ஆம் ஆண்டில் இஸ்ரேல் படையினர், இலி அவிவி தங்கியிருந்த அக்சிவ் பகுதியில் இருந்த கட்டிடங்களை தகர்த்தெறிந்தனர். இதனை கண்டித்து, எலி அவிவி, அக்சிவ்லாந்து என்ற பெயரில் புதிய நாட்டை உருவாக்கினார். புதிய நாட்டில் கடற்கரை உணவு விடுதிகள், அருங்காட்சியகங்கள் அமைத்தார். பின்னர் இம்மிகச் சிறிய நாடு, உலகின் கலைஞர்கள் மற்றும் எழுத்தாளர்களுக்கு கலாச்சார சுற்றுலா மையமாக மாறியது.

அக்சிவ்லாந்து நிறுவப்பட்டதைத் தொடர்ந்து எலி அவிவி இஸ்ரேல் படையினரால் கைது செய்யப்பட்டார். பின் நீதிமன்றத்தால் பத்து நாட்கள் கழித்து விடுவிக்கப்பட்டார். பின்னர் எலி அவிவி, இஸ்ரேல் நீதிமன்றத்தில், இஸ்ரேல் அரசிற்கு எதிராக வழக்கு தொடர்ந்தார். நீதிமன்ற தீர்ப்பின்படி, இலி அவிவிக்கு அக்சிவ்லாந்து பகுதி 99 ஆண்டு கால குத்தகைக்கு விடப்பட்டது. ஆனால் அக்சிவ்லாந்து நாட்டின் சட்டபூர்மான இருப்புத் தன்மையை (இறையாண்மையை) இஸ்ரேல் அங்கீகரிக்கவில்லை.

1971இல் தனக்குத் தானே விடுதலையை அறிவித்துக் கொண்ட அக்சிவ்லாந்து நாடு தனக்கென அரசியலமைப்புச் சட்டம், நாட்டுப்பண், மற்றும் தேசியக் கொடி  கொண்டுள்ளது. மேலும் கடவுச் சீட்டுகளும் வழங்குகிறது. சென்ற 40 வருடமாக காலமாக இலி அவிவி நாட்டின் அதிபராக உள்ளார்.

மேற்கோள்கள்

வெளி இணைப்புகள் 
இஸ்ரேலுக்குள்ளும் ஒரு தனி நாடு – காணொளி

நுண் நாடுகள்